**Ministru kabineta noteikumu projekta “Grozījumi Ministru kabineta 2016. gada 13. decembra noteikumos Nr. 806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 13. decembra noteikumos Nr. 806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru”” (turpmāk – noteikumu projekts) ***mērķis*** *ir nodrošināt Iekšlietu ministrijas sistēmas iestāžu un Ieslodzījuma vietu pārvaldes viszemāk atalgoto amatpersonu ar speciālajām dienesta pakāpēm (turpmāk – amatpersona) mēnešalgas palielināšanu un personāla resursu piesaisti un atjaunošanu, kā arī normatīvajiem aktiem atbilstošas mēnešalgas noteikšanu Iekšlietu ministrijas sistēmas iestāžu amatpersonām, kas veic ar izmeklēšanu saistītus amata pienākumus.*  Lai nodrošinātu kadetu mēnešalgas palielināšanu jau ar 2019. gada rudens uzņemšanu, ir paredzēts, ka noteikumu projekta regulējums attiecībā uz kadetu mēnešalgas noteikšanu jaunā apmērā stājas spēkā 2019. gada 1. septembrī, savukārt, ievērojot to, ka mēnešalgas palielināšanai amatpersonām nepieciešams papildu finansējums, kas ir definēts kā nozares prioritārs pasākums likumprojekta “Par valsts budžetu 2020.gadam” un “Par vidējā termiņa budžeta ievaru 2020., 2021. un 2022.gadam” sagatavošanas procesā, noteikumu projekta 1.pielikums stājas spēkā 2020.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pēc Iekšlietu ministrijas iniciatīvas, lai nodrošinātu:   * Iekšlietu ministrijas sistēmas iestāžu un Ieslodzījuma vietu pārvaldes: * viszemāk atalgoto amatpersonu mēnešalgas palielināšanu; * personāla resursu piesaisti un atjaunošanu; * normatīvajiem aktiem atbilstošas mēnešalgas noteikšanu Iekšlietu ministrijas sistēmas iestāžu amatpersonām, kas veic ar izmeklēšanu saistītus amata pienākumus.   Noteikumu projekts sagatavots, ņemot vērā:  1. Valsts aizsardzības koncepcijas (pieņemta Saeimā 2016. gada 16. jūnijā) 107. punktā noteikto, ka valstij ir jāuzlabo karavīru un Iekšlietu ministrijas iestāžu un Ieslodzījuma vietu pārvaldes amatpersonu ar speciālajām dienesta pakāpēm sasaiste ar personāla karjeras un profesionālās izaugsmes kritērijiem, balstoties uz dienestam nepieciešamo zināšanu, operacionālās pieredzes un kvalifikācijas līmeni, novēršot krasi atšķirīgās motivācijas sistēmas aizsardzības un iekšlietu dienestos, kas varētu novest pie iekšējās drošības vājināšanās un nepamatotas konkurences radīšanas.  2. Valdības rīcības plāna Deklarācijas Artura Krišjāņa Kariņa vadītā Ministru kabineta iecerēto darbību īstenošanai pasākumus:  175.4. Nostiprināsim cilvēka pamattiesību ievērošanu un nodrošināšanu atbilstoši Latvijas Republikas Satversmei un no Satversmes izrietošiem tiesību principiem, balstoties uz Latvijas valstiskuma pamatiem un konstitucionālām vērtībām, paaugstināt soda izpildes iestāžu (ieslodzījuma vietu un probācijas dienesta) personāla kapacitāti.  192.2. Izveidot efektīvu personāla plānošanas un atlases sistēmu,  pilnveidot atalgojuma sistēmu, materiāltehnisko nodrošinājumu un uzlabot darba apstākļus un darba vidi.  178.1. Īstenot tiesu varas neatkarību veicinošu atlīdzības politiku un stiprināt sabiedrības uzticēšanos tiesu varai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Iekšlietu ministrijas prioritārais pasākums:**  **“Personāla resursu piesaiste (mēnešalgas palielināšana iztikas minimuma nodrošināšanai)”**  Ministru kabineta 2016. gada 13. decembra noteikumu Nr. 806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru” (turpmāk – noteikumi Nr.806) 1.pielikums nosaka amatpersonu mēnešalgas apmēru (minimālo mēnešalgu un maksimālo mēnešalgu).  Ņemot vērā Iekšlietu ministrijas sistēmas iestāžu funkcijas un uzdevumus, tajos ir liels īpatsvars amatu, kas pakļauti korupcijas riskam. Lai mazinātu iespējamos korupcijas riskus, Iekšlietu ministrijas sistēmas iestādes, pamatojoties uz Korupcijas novēršanas un apkarošanas biroja (turpmāk – KNAB) rekomendācijām par korupcijas risku novēršanu tiesībsargājošajās institūcijās, kā arī Koncepciju par korupcijas risku samazināšanu valsts pārvaldes iestādēs un pašvaldībās, ir apstiprinājuši korupcijas riskam pakļauto amatu sarakstus. KNAB ir norādījis, ka zems un korupcijas risku paaugstinošs atalgojums ir summa, kas pēc nodokļu nomaksas ir vismaz Centrālās statistikas pārvaldes noteiktais iztikas minimums, uzskatot, ka amatpersonai jāspēj uzturēt sevi un 1,5 apgādājamos. Saskaņā ar Centrālās statistikas pārvaldes datiem 2016.gadā izdevumi (par turpmākiem gadiem šādi dati nav atrasti) vidēji uz vienu mājsaimniecības locekli mēnesī bija 332,93 *euro*. Līdz ar to, pieņemot, ka amatpersonai, kura ieņem amatu, kas pakļauts korupcijas riskam, jānodrošina sevi un 1,5 apgādājamos, mēneša vidējiem neto ienākumiem būtu jāsasniedz 832 *euro* (bruto – 900 *euro*). Iekšlietu ministrijas sistēmas iestāžu amatpersonu, kuru amati ir klasificēti līdz 6.mēnešalgu grupai (ieskaitot), mēnešalga nesasniedz minēto slieksni, radot ne tikai korupcijas, bet arī personāla piesaistes un aizplūšanas riskus. Vienlaikus, lai nodrošinātu amatpersonu atlīdzības piramīdu, iestādei izvērtējot, ir nepieciešams pārskatīt arī citās hierarhiski augstākās mēnešalgu grupās klasificēto amatu amatpersonu mēnešalgu (piemēram, operatīvais dežuranta vietnieks, inspektors, sektora priekšnieks (7.mēnešalgu grupa) vai posteņa komandieris, vecākais inspektors (8.mēnešalgu grupa)), lai netiktu izjaukta vienota atlīdzības sistēma, jo zemākas mēnešalgu grupas amatā esoša amatpersona var saņemt lielāku atlīdzību, ievērojot piemaksu par naktsdarbu un virsstundu darbu, nekā vadītājs, kas veic sarežģītākus un atbildīgākus pienākumus.  *1.tabula*  *Mēnešalgu apmēru salīdzinājums*   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Mēnešalgu grupa | Valsts ieņēmumu dienesta amatpersonu un darbinieku mēnešalgas - MK not.Nr.66 | | Pārējo amatpersonu (darbinieku) mēnešalgas - MK not.Nr.66 | | Amatpersonu ar speciālajām dienesta pakāpēm mēnešalgas-MK not.Nr.806 | | Amatpersonu ar speciālajām dienesta pakāpēm mēnešalgas- grozījumi MK not.Nr.806 | | | Min. | Max. | Min. | Max. | Min. | Max. | Min. | Max. | | 17 |  |  |  |  | 2096 | 3273 | 2423 | 3273 | | 16 |  | 4030 |  | 2441 | 1892 | 3105 | 2202 | 3125 | | 15 |  | 3475 |  | 2353 | 1429 | 2410 | 1550 | 2651 | | 14 |  | 3005 |  | 2264 | 1346 | 2048 | 1448 | 2253 | | 14 A |  |  |  | 2264 |  |  |  |  | | 13 | 1690 | 2560 | 1458 | 1917 | 1266 | 1932 | 1266 | 2222 | | 13 A |  |  | 1458 | 1917 |  |  |  |  | | 12 | 1452 | 2200 | 1253 | 1647 | 1205 | 1736 | 1205 | 2083 | | 11 | 1251 | 1895 | 1052 | 1382 | 1148 | 1675 | 1148 | 2010 | | 10 | 1073 | 1625 | 940 | 1287 | 1094 | 1615 | 1094 | 1938 | | 9 | 935 | 1410 | 835 | 1190 | 985 | 1397 | 985 | 1677 | | 8 | 828 | 1255 | 745 | 1093 | 949 | 1268 | 949 | 1522 | | 7 | 739 | 1120 | 675 | 996 | 913 | 1103 | 913 | 1324 | | 6 | 657 | 995 | 601 | 899 | 878 | 1060 | 878 | 1272 | | 5 | 568 | 895 | 552 | 802 | 844 | 1019 | 844 | 1223 | | 4 | 495 | 775 | 487 | 705 | 738 | 942 | 738 | 1130 | | 3 | 460 | 650 | 450 | 608 | 716 | 879 | 716 | 1055 | | 2 | 450 | 540 | 446 | 530 | 704 | 828 | 704 | 994 | | 1 | 435 | 450 | 435 | 450 | 588 | 680 | 588 | 816 |   Atbilstoši Valsts aizsardzības koncepcijas (pieņemta Saeimā 2016. gada 16. jūnijā) 107. punktam valstij ir jāuzlabo karavīru un Iekšlietu ministrijas iestāžu un Ieslodzījuma vietu pārvaldes amatpersonu ar speciālajām dienesta pakāpēm sasaiste ar personāla karjeras un profesionālās izaugsmes kritērijiem, balstoties uz dienestam nepieciešamo zināšanu, operacionālās pieredzes un kvalifikācijas līmeni, novēršot krasi atšķirīgās motivācijas sistēmas aizsardzības un iekšlietu dienestos, kas varētu novest pie iekšējās drošības vājināšanās un nepamatotas konkurences radīšanas. Lai arī karavīra mēnešalga salīdzinoši ir līdzīga amatpersonām, karavīru atlīdzības sistēma veidota atšķirīgi un līdz ar to faktiskā atlīdzība pēc nodokļu nomaksas ir augstāka, jo karavīrs saņem ar nodokļiem neapliekamas kompensācijas: uzturdevas kompensāciju, sākot no 300 *euro* mēnesī (ja netiek nodrošināta ēdināšana) un kompensāciju dzīvojamās telpas īres izdevumu un komunālo maksājumu segšanai - 142,29 *euro* mēnesī. Amatpersonu atlīdzības sistēma atšķiras arī no pārējo valsts pārvaldes iestāžu amatpersonu (darbinieku) atlīdzības sistēmas, īpaši attiecībā uz darba samaksu, tāpēc 1.tabulā norādītajam ir tikai informatīvs raksturs.  Piedāvātās mēnešalgu minimālo un maksimālo apmēru izmaiņas balstās uz visu iekšlietu resora dienestu veiktu izvērtējumu, ņemot vērā pašreiz noteikto mēnešalgu apmēru un panākto vienošanos par nepieciešamo palielinājumu. Ievērojot, ka pamatā minimālais mēnešalgas apmērs netiek palielināts, arī situācijā, ja papildu finansējums netiek piešķirts, mēnešalgas faktiski netiks palielinātas. Bet reāli tas nozīmēs arvien lielāku vakanču skaitu iestādēs, kuras nebūs iespējams aizpildīt. Lai arī kādas strukturālās reformas tiktu veiktas, personāla aizplūšana no dienesta ir jāaptur un atlīdzība ir jāpalielina, piešķirot papildu finansējumu.  *2.tabula*  *Vakanto amatpersonu ar speciālajām dienesta pakāpēm amata vietu skaita dinamika*   |  |  |  |  |  |  | | --- | --- | --- | --- | --- | --- | | Iekšlietu ministrijas sistēmas iestādes | 2015. izpilde | 2016. izpilde | 2017. izpilde | 2018. izpilde | 2019. I pusgada izpilde | | Valsts policija, Valsts policijas koledža | 801 | 861 | 797 | 1088 | 1286 | | Valsts ugunsdzēsības un glābšanas dienests, Ugunsdrošības un civilās aizsardzības koledža | 146 | 177 | 121 | 91 | 160 | | Valsts robežsardze, Valsts robežsardzes koledža | 184 | 171 | 171 | 162 | 204 | | Iekšējās drošības birojs |  | 29 | 20 | 12 | 11 |   *3.tabula*  *Vakanto amatpersonu ar speciālajām dienesta pakāpēm amata vietu īpatsvara dinamika, %*   |  |  |  |  |  |  | | --- | --- | --- | --- | --- | --- | |  | 2015. izpilde | 2016. izpilde | 2017. izpilde | 2018. izpilde | 2019. I pusg. izpilde | | Valsts policija, Valsts policijas koledža | 11% | 12% | 12% | 16% | 18% | | Valsts ugunsdzēsības un glābšanas dienests, Ugunsdrošības un civilās aizsardzības koledža | 5% | 6% | 4% | 3% | 5% | | Valsts robežsardze, Valsts robežsardzes koledža | 8% | 7% | 7% | 7% | 8% | | Iekšējās drošības birojs |  | 41% | 29% | 17% | 16% |   **Tieslietu ministrijas (Ieslodzījuma vietu pārvaldes) prioritārais pasākums:**  **“Atlīdzības palielinājums Ieslodzījuma vietu pārvaldes amatpersonām ar speciālo dienesta pakāpi”**  Ņemot vērā Ieslodzījuma vietu pārvaldes funkcijas un uzdevumus, tajos ir liels īpatsvars amatu, kas pakļauti korupcijas riskam. Lai mazinātu iespējamos korupcijas riskus, ieslodzījuma vietās, pamatojoties uz Korupcijas novēršanas un apkarošanas biroja (turpmāk – KNAB) rekomendācijām par korupcijas risku novēršanu tiesībsargājošajās institūcijās, kā arī Koncepciju par korupcijas risku samazināšanu valsts pārvaldes iestādēs un pašvaldībās, ir apstiprinājuši korupcijas riskam pakļauto amatu sarakstus. KNAB ir norādījis, ka zems un korupcijas risku paaugstinošs atalgojums ir summa, kas pēc nodokļu nomaksas ir vismaz Centrālās statistikas pārvaldes noteiktais iztikas minimums, uzskatot, ka amatpersonai jāspēj uzturēt sevi un 1,5 apgādājamos. Saskaņā ar Centrālās statistikas pārvaldes datiem jau 2016.gadā izdevumi vidēji uz vienu mājsaimniecības locekli mēnesī bija 332,93 *euro*. Līdz ar to, pieņemot, ka amatpersonai, kura ieņem amatu, kas pakļauts korupcijas riskam, jānodrošina sevi un 1,5 apgādājamos, mēneša vidējiem neto ienākumiem būtu jāsasniedz 832 *euro* (bruto – 900 *euro*). Ieslodzījuma vietu pārvaldes amatpersonu, kuru amati ir klasificēti līdz 6.mēnešalgu grupai (ieskaitot), mēnešalga nesasniedz minēto slieksni, radot ne tikai korupcijas, bet arī personāla piesaistes un aizplūšanas riskus. Vienlaikus, lai nodrošinātu amatpersonu atlīdzības piramīdu, iestādei izvērtējot, ir nepieciešams pārskatīt arī citās hierarhiski augstākās mēnešalgu grupās klasificēto amatu amatpersonu mēnešalgu, lai netiktu izjaukta vienota atlīdzības sistēma, jo zemākas mēnešalgu grupas amatā esoša amatpersona var saņemt lielāku atlīdzību nekā vadītājs, kas veic sarežģītākus un atbildīgākus pienākumus.  **Iekšlietu ministrijas prioritārais pasākums:**  **“Personāla resursu piesaiste (kadetu atlīdzības palielinājums)”**  Noteikumu Nr. 806 7. punkts nosaka kadeta amatā ieceltajai amatpersonai mēnešalgu 455 *euro* apmērā, ja amatpersona pirms mācību uzsākšanas nav ieņēmusi amatu Iekšlietu ministrijas sistēmas iestādē. Viens no būtiskākajiem iekšlietu nozares resursiem ir izglītots, motivēts, profesionāls personālsastāvs, kuru nepieciešams pastāvīgi atjaunināt. Atbilstoši Valsts aizsardzības koncepcijas (pieņemta Saeimā 2016. gada 16. jūnijā) 107. punktam valstij ir jāuzlabo karavīru un Iekšlietu ministrijas iestāžu un Ieslodzījuma vietu pārvaldes amatpersonu ar speciālajām dienesta pakāpēm sasaiste ar personāla karjeras un profesionālās izaugsmes kritērijiem, balstoties uz dienestam nepieciešamo zināšanu, operacionālās pieredzes un kvalifikācijas līmeni, novēršot krasi atšķirīgās motivācijas sistēmas aizsardzības un iekšlietu dienestos, kas varētu novest pie iekšējās drošības vājināšanās un nepamatotas konkurences radīšanas. Paredzēts palielināt kadeta mēnešalgu no 455 *euro* uz 588 *euro* mēnesī, kas atbilst zemākajai dienesta pienākumus pildošas amatpersonas mēnešalgai, tā rezultātā palielinās arī pabalstu izmaksai nepieciešamais finansējums.  ***Pašreizējā atlīdzība koledžu kadetam:***  - mēnešalga-455 *euro*;  - piemaksa par SDP-14 *euro*;  - var maksāt piemaksu par nakts darbu, virsstundu darbu, ja rodas tādi apstākļi  (reti);  - samaksa par dienesta viesnīcu (zemākā cena-ap 30 *euro* mēnesī)  -atvaļinājuma pabalsts - 455 *euro*  (uz 1 mēnesi:38 *euro*)  **KOPĀ mēneša atlīdzība bruto- 477 *euro*, neto - 351 *euro***  ***Pašreizējā zemākā atlīdzība karavīram:***  -mēnešalga par 1.gadu - 520 *euro*, par 2.gadu - 540 *euro*;  -piemaksa par SDP, nakts darbu, virsstundu darbu, atvaļinājuma pabalsts  netiek maksāti;  -uzturdevas kompensācija - no 9,96 dienā (no 300 *euro* mēnesī, ar nodokļiem  neapliek) vai nodrošināta uzturdeva;  -dzīvokļa īres un komunālo maksājumu kompensācija-142,29 *euro* mēnesī  (iespējams, to nemaksā; dzīvo kazarmās)  **KOPĀ zemākā mēneša atlīdzība bruto - 820 *euro*, neto - 690 *euro***    **Iekšlietu ministrijas prioritārais pasākums:**  **“Izmeklētāju mēnešalgas atbilstības rajona prokurora mēnešalgai nodrošināšana”**  Saskaņā ar Valsts un pašvaldību institūciju amatpersonu un darbinieku atlīdzības likuma 4. panta divpadsmito daļu Iekšlietu ministrijas sistēmas iestāžu amatpersonām ar speciālajām dienesta pakāpēm, kurām noteikts pienākums veikt izmeklēšanu īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās, maksimālo mēnešalgas apmēru nosaka atbilstoši rajona (republikas pilsētas) prokurora mēnešalgai.  Ar 2019. gada 1. janvāri stājās spēkā grozījumi Valsts un pašvaldību institūciju amatpersonu un darbinieku atlīdzības likumā, saskaņā ar kuriem rajona (republikas pilsētas) prokurora mēnešalga ir noteikta 2639 *euro* apmērā. Izmeklētāju amati, kas veic izmeklēšanu, ir klasificēti no 6. līdz 12.mēnešalgu grupai. Ievērojot minēto, ir būtiski nodrošināt iespēju, piemērojot koeficientu, noteikt hierarhiski augstākajā (12) mēnešalgu grupā klasificētajam izmeklētāja amatam mēnešalgas apmēru noteikt atbilstoši rajona (republikas pilsētas) prokuroram, attiecīgi pārskatot arī kopējo “piramīdu”.  Ņemot vērā minēto, noteikumu projekts paredz:  1. Iekšlietu ministrijas sistēmas iestāžu amatpersonām, kurām noteikts pienākums veikt izmeklēšanu īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās, lai nodrošinātu mēnešalgas atbilstību Valsts un pašvaldību institūciju amatpersonu un darbinieku atlīdzības likuma 4.panta divpadsmitās daļas prasībām, mēnešalgai piemēro noteikumu Nr.806 6.punktā minēto koeficientu bez saskaņošanas ar nozares ministriju;  2. kadeta amatā ieceltā amatpersona pirms mācību uzsākšanas Iekšlietu ministrijas sistēmas vai Ieslodzījuma vietu pārvaldes izglītības iestādē nav ieņēmusi citu amatpersonas amatu iestādē, tās mēnešalgu nosaka atbilstoši 1.mēnešalgu grupas minimālajai mēnešalgai (palielinājums no 455 *euro* uz 588 *euro*);  3. precizēt mēnešalgu skalu, palielinot augšējo diapazonu un atsevišķām mēnešalgu grupām arī apakšējo diapazonu;  4. noteikt jaunā regulējuma spēkā stāšanās termiņu – 2020.gada 1.janvāri, izņemot kadetu mēnešalgu, kas stājas spēkā 2019.gada 1.septembrī, kad notiek jaunu kadetu uzņemšana. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze, Valsts ugunsdzēsības un glābšanas dienests, Iekšējās drošības birojs, Tieslietu ministrija, Ieslodzījuma vietu pārvalde. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Tiesībaizsardzības iestādes nodrošinātas ar personāla resursiem. |
| 3. | Administratīvo izmaksu monetārs novērtējums | Noteikumu projekts neradīs papildu administratīvo slogu. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 292 975 179 | 0 | 257 329 057 |  | 257 851 723 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 292 975 179 | 0 | 257 329 057 |  | 257 851 723 |  |  |
| Iekšlietu ministrija | 242 314 189 | 0 | 212 074 856 | 0 | 212 525 897 | 0 | 0 |
| Tieslietu ministrija | 50 660 990 | 0 | 45 254 201 | 0 | 45 325 826 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 292 975 179 | 293 112 | 257 329 057 | 12 121 232 | 257 851 723 | 12 121 232 | 12 121 232 |
| 2.1. valsts pamatbudžets | 292 975 179 | 293 112 | 257 329 057 | 12 121 232 | 257 851 723 | 12 121 232 | 12 121 232 |
| Iekšlietu ministrija | 242 314 189 | 293 112 | 212 074 856 | 10 733 993 | 212 525 897 | 10 733 993 | 10 733 993 |
| Tieslietu ministrija | 50 660 990 | 0 | 45 254 201 | 1 387 239 | 45 325 826 | 1 387 239 | 1 387 239 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 293 112 | 0 | -12 121 232 | 0 | -12 121 232 | -12 121 232 |
| 3.1. valsts pamatbudžets | 0 | - 293 112 | 0 | -12 121 232 | 0 | -12 121 232 | -12 121 232 |
| Iekšlietu ministrija | 0 | - 293 112 | 0 | -10 733 993 | 0 | -10 733 993 | -10 733 993 |
| Tieslietu ministrija | 0 | 0 | 0 | -1 387 239 | 0 | -1 387 239 | -1 387 239 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 293 112 | X | 0 | X | 0 | 0 |
| 5. Precizēta finansiālā ietekme | X | 0 | X | -12 121 232 | X | -12 121 232 | -12 121 232 |
| 5.1. valsts pamatbudžets | 0 | -12 121 232 | -12 121 232 | -12 121 232 |
| Iekšlietu ministrija | 0 | -10 733 993 | -10 733 993 | -10 733 993 |
| Tieslietu ministrija | 0 | -1 387 239 | -1 387 239 | -1 387 239 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2019. gadam” Iekšlietu ministrijai (attiecīgajās budžeta programmās un apakšprogrammās) plānoti izdevumi atlīdzībai 2019. gadam 242 314 189 *euro*, tajā skaitā:   * budžeta apakšprogrammā 06.01.00 “Valsts policija” 140 553 462 *euro*; * budžeta programmā 07.00.00 “Ugunsdrošība, glābšana un civilā aizsardzība” 52 915 185 *euro*; * budžeta programmā 10.00.00 “Valsts robežsardzes darbība” 46 076 206 *euro*; * budžeta programmā 42.00.00 “Iekšējās drošības biroja darbība” 2 769 336 *euro*.   Saskaņā ar Iekšlietu ministrijas 2019., 2020. un 2021. gada maksimāli pieļaujamo valsts budžeta izdevumu apjomu (atbilstoši Ministru kabineta 2019. gada 8. februāra sēdē nolemtajam (prot. Nr.6 1.§ 31. punkts)) Iekšlietu ministrijai (attiecīgajās budžeta programmās un apakšprogrammās) plānoti izdevumi atlīdzībai:  2020. gadam 212 074 856 *euro*, tajā skaitā:   * budžeta apakšprogrammā 06.01.00 “Valsts policija” 122 371 802 *euro*; * budžeta programmā 07.00.00 “Ugunsdrošība, glābšana un civilā aizsardzība” 46 564 269 *euro*; * budžeta programmā 10.00.00 “Valsts robežsardzes darbība” 40 652 058 *euro*; * budžeta programmā 42.00.00 “Iekšējās drošības biroja darbība” 2 486 727 *euro*.   2021. gadam 212 525 897 *euro*, tajā skaitā:   * budžeta apakšprogrammā 06.01.00 “Valsts policija” 122 393 143 *euro*; * budžeta programmā 07.00.00 “Ugunsdrošība, glābšana un civilā aizsardzība” 46 741 745 *euro*; * budžeta programmā 10.00.00 “Valsts robežsardzes darbība” 40 844 901 *euro*; * budžeta programmā 42.00.00 “Iekšējās drošības biroja darbība” 2 546 108 *euro*.   Saskaņā ar likumu “Par valsts budžetu 2019. gadam” Tieslietu ministrijas Ieslodzījumu vietu pārvaldei budžeta apakšprogrammā 04.01.00 “Ieslodzījuma vietas” atlīdzībai plānots finansējums 50 660 990 *euro*.  Atbilstoši Finanšu ministrijas precizētajiem bāzes izdevumiem 2020.-2023. gadam (uz 2019. gada 1. augustu) Tieslietu ministrijas budžeta apakšprogrammā 04.01.00 “Ieslodzījuma vietas” atlīdzībai plānots finansējums:  2020. gadā 45 254 201 *euro*,  2021. gadā 45 325 826 *euro*,  2022. gadā 45 106 875 *euro*.  **KOPĀ (Iekšlietu ministrijai un Tieslietu ministrijai) papildu finansējums: 2019. gadā – 293 112 *euro*, 2020. gadā turpmāk ik gadu – 12 121 232 *euro*.**  **Finansējums 12 121 232 *euro* apmērā atbalstīts atbilstoši Ministru kabineta 2019. gada 17. septembra sēdē nolemtajam (prot. Nr.42 34.§ “Informatīvais ziņojums “Par prioritārajiem pasākumiem valsts budžetam 2020. gadam un ietvaram 2020. -2022. gadam”” 2.punkts).**  **- Iekšlietu ministrijai**:  **2019. gadā – 293 112 *euro*, 2020. gadā un turpmāk ik gadu – 10 733 993 *euro,*** tajā skaitā:   * **Prioritārajam pasākumam “Personāla resursu piesaiste (mēnešalgas palielināšana iztikas minimuma nodrošināšanai)”:**   **2020. gadā un turpmāk ik gadu – 5 608 562 *euro*** (detalizēts aprēķins anotācijas 1.pielikumā), ***tajā skaitā:***  **06.01.00. “Valsts policija”**  2020. gadā un turpmāk ik gadu – 1 764 396 *euro*  **07.00.00 “Ugunsdrošība, glābšana un civilā aizsardzība”**  2020. gadā un turpmāk ik gadu – 2 510 650 *euro*  **10.00.00. “Valsts robežsardzes darbība”**  2020. gadā un turpmāk ik gadu – 1 333 516 *euro*   * **Prioritārajam pasākumam “Personāla resursu piesaiste (kadetu atlīdzības palielinājums)”:**   **2019. gadā – 293 112 *euro*, 2020. gadā un turpmāk ik gadu – 911 514 *euro,* no tiem:**  **06.01.00. “Valsts policija”**  **Aprēķins:**  Mēnešalgas pieaugums no 455 *euro* uz 588 *euro* mēnesī  Kadetu skaits – 250  **2019. gadā – 165 040 *euro***  1116 Mēnešalga amatpersonām ar speciālajām dienesta pakāpēm  133 *euro* x 250 kadeti x 4 mēneši = 133 000 *euro*  1210 Darba devēja valsts sociālās apdrošināšanas obligātās iemaksas  24,09% = 32 040 *euro*  **2020. gadā un turpmāk ik gadu – 515 749 *euro:***  1116 Mēnešalga amatpersonām ar speciālajām dienesta pakāpēm  133 *euro* x 250 kadeti x 12 mēneši = 399 000 *euro*  1210 Darba devēja valsts sociālās apdrošināšanas obligātās iemaksas  24,09% = 100 124 *euro*  1221 Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas  Atvaļinājuma pabalstu pieaugums  133 *euro* x 50% (atvaļinājuma pabalsti) x 250 kadeti = 16 625 *euro*  **07.00.00 “Ugunsdrošība, glābšana un civilā aizsardzība”**  **Aprēķins:**  Mēnešalgas pieaugums no 455 *euro* uz 588 *euro* mēnesī  Kadetu skaits – 54  **2019. gadā – 35 649 *euro***  1116 Mēnešalga amatpersonām ar speciālajām dienesta pakāpēm  133 *euro* x 54 kadeti x 4 mēneši = 28 728 *euro*  1210 Darba devēja valsts sociālās apdrošināšanas obligātās iemaksas  24,09% = 6 921 *euro*  **2020. gadā un turpmāk ik gadu – 106 946 *euro:***  1116 Mēnešalga amatpersonām ar speciālajām dienesta pakāpēm  133 *euro* x 54 kadeti x 12 mēneši = 86 184 *euro*  1210 Darba devēja valsts sociālās apdrošināšanas obligātās iemaksas  24,09% = 20 762 *euro*    **10.00.00. “Valsts robežsardzes darbība”**  **Aprēķins:**  Mēnešalgas pieaugums no 455 *euro* uz 588 *euro* mēnesī  Kadetu skaits – 140  **2019. gadā – 92 423 *euro***  1116 Mēnešalga amatpersonām ar speciālajām dienesta pakāpēm  133 *euro* x 140 kadeti x 4 mēneši = 74 480 *euro*  1210 Darba devēja valsts sociālās apdrošināšanas obligātās iemaksas  24,09% = 17 943 *euro*  **2020. gadā un turpmāk ik gadu – 288 819 *euro:***  1116 Mēnešalga amatpersonām ar speciālajām dienesta pakāpēm  133 *euro* x 140 kadeti x 12 mēneši = 223 440 *euro*  1210 Darba devēja valsts sociālās apdrošināšanas obligātās iemaksas  24,09% = 56 069 *euro*  1221 Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas  Atvaļinājuma pabalstu pieaugums  133 *euro* x 50% (atvaļinājuma pabalsti) x 140 kadeti = 9 310 *euro*   * **Prioritārajam pasākumam “Izmeklētāju mēnešalgas atbilstības rajona prokurora mēnešalgai nodrošināšana”:**   **2020. gadā un turpmāk ik gadu – 4 213 917 *euro*** (detalizēts aprēķins anotācijas 2.pielikumā), ***tajā skaitā:***  **06.01.00. “Valsts policija”**  2020. gadā un turpmāk ik gadu – 4 037 893 *euro*  **10.00.00. “Valsts robežsardzes darbība”**  2020. gadā un turpmāk ik gadu – 83 120 *euro*.  **42.00.00 “Iekšējās drošības biroja darbība”**  2020. gadā un turpmāk ik gadu – 92 904 *euro*.  Lai nodrošinātu finansējumu prioritārajam pasākumam “Personāla resursu piesaiste (kadetu atlīdzības palielinājums)” **2019. gadā,** izdevumi tiks segti Iekšlietu ministrijai piešķirto finanšu līdzekļu ietvaros, proti, Valsts policijai nepieciešami izdevumi tiks segti budžeta apakšprogrammas 06.01.00 “Valsts policija” ietvaros, Valsts ugunsdzēsības un glābšanas dienestam nepieciešami izdevumi tiks segti budžeta programmas 07.00.00 “Ugunsdrošība, glābšana un civilā aizsardzība” ietvaros, savukārt, Valsts robežsardzei nepieciešami izdevumi tiks segti, veicot apropriācijas pārdali no budžeta apakšprogrammas 06.01.00 “Valsts policija” uz budžeta programmu 10.00.00 “Valsts robežsardzes darbība”.  **- Tieslietu ministrijai**:  **Prioritārajam pasākumam “Atlīdzības palielinājums Ieslodzījuma vietu pārvaldes amatpersonām ar speciālo dienesta pakāpi”:**  **2020. gadā un turpmāk ik gadu – 1 387 239 *euro***  **04.01.00. “Ieslodzījuma vietas”**  **2020. gadā un turpmāk ik gadu – 1 387 239 *euro,*** detalizēts aprēķins anotācijas 1.pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. | | | | | | |
| 8. Cita informācija | Izdevumi pa izdevumu EKK un apakšpasākumiem var tikt precizēti atbilstoši faktiskajai situācijai.  Pievienotais Ministru kabineta sēdes protokollēmuma projekts paredz:  ar prioritārā pasākuma “Personāla resursu piesaiste (kadetu atlīdzības palielinājums)” ieviešanu no 2019. gada 1. septembra saistīto atlīdzības palielinājumu nodrošināt Iekšlietu ministrijai piešķirto valsts budžeta līdzekļu ietvaros, ja nepieciešams, normatīvajos aktos noteiktajā kārtībā veicot apropriācijas pārdali starp budžeta programmām, apakšprogrammām un izdevumu kodiem atbilstoši ekonomiskajām kategorijām. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā sākotnējās ietekmes novērtējuma ziņojums (anotācija) 2019. gada 4. jūlijā ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu (<http://www.iem.gov.lv/lat/sadarbiba_ar_nvo/diskusiju_dokumenti/?doc=42103>). Paziņojums par sabiedrības līdzdalības iespējām publicēts arī Ministru kabineta tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>). |
| 2. | Sabiedrības līdzdalība projekta izstrādē | Latvijas Iekšlietu darbinieku arodbiedrības 11.07.2019. vēstule Nr.254/2019-N “Par līdzdalību Ministru kabineta noteikumu projekta “Grozījumi Ministru kabineta 2016. gada 13. decembra noteikumos Nr.806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru”” izstrādē”: “Arodbiedrību likuma 12. panta otrā daļa nosaka, ka “*arodbiedrībām ir tiesības normatīvajos aktos noteiktajā kārtībā piedalīties normatīvo aktu projektu un politikas plānošanas dokumentu projektu izstrādē un sniegt atzinumus par šiem projektiem, ja tie skar vai var skart strādājošo darba, ekonomiskās, sociālās un profesionālās tiesības un intereses*”. Savukārt, LIDA Statūtu 7. punkts nosaka, ka LIDA mērķis ir “*apvienot, pārstāvēt un aizsargāt savu Biedru darba, dienesta, ekonomiskās, sociālās un profesionālās tiesības un intereses*”. Līdz ar to, LIDA sniedz viedokli savas kompetences ietvaros.” |
| 3. | Sabiedrības līdzdalības rezultāti | “LIDA norāda, ka ir ārkārtīgi svarīgi pēc iespējas ātrāk celt atalgojumu zemāk atalgotajām amatpersonām ar speciālajām dienesta pakāpēm, tai skaitā, ne tikai kadetiem. Tāpat LIDA norāda, ka ir nepieciešams nodrošināt personāla atjaunošanos, un mēnešalgas celšana kadetiem varētu būt viens no veiksmīgākajiem instrumentiem mērķa īstenošanai. Ņemot vērā norādīto, LIDA piekrīt Projekta tālākai virzībai.” |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrijas sistēmas iestādes (Valsts policija, Valsts robežsardze, Valsts ugunsdzēsības un glābšanas dienests, Iekšējās drošības birojs, Valsts policijas koledža, Valsts robežsardzes koledža, Ugunsdrošības un civilās aizsardzības koledža), Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

26.09.2019 11:29

4102

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)

A.Strode

67219602, [alda.strode@iem.gov.lv](mailto:alda.strode@iem.gov.lv)